Raúl Alcalá

Raúl Alcalá Gallegos (s. 3. maaliskuuta 1964 Monterrey) on meksikolainen maantiepyöräilijä, joka kilpaili ammattilaisena vuosina 1985–1994. Hän edusti meksikolaista Denti-Valtron-joukkuetta 1985, yhdysvaltalaista 7 Eleven -tallia 1986–1988, alankomaalaista PDM Concordea 1989–1992, alankomaalaista Word Perfectia 1993, yhdysvaltalaista Motorolaa 1994 ja muutaman vuoden tauon jälkeen yhdysvaltalaista Team GT:tä 1998. Alcalá voitti Ranskan ympäriajossa 1987 nuorten kilpailun yli puolen tunnin erolla Erik Breukinkiin. Samana vuonna hän sijoittui Rolf Gölzin jälkeen toiseksi Züri-Metzgete-klassikossa. Hän voitti Francorchampsiin päättyneen kolmannen etapin Ranskan ympäriajossa 1989 ja Epinaliin päättyneen aika-ajoetapin 1990. Alcalá sijoittui 1992 Tirreno–Adriatico-etappikilpailussa toiseksi 13 sekuntia Rolf Sörensenille hävinneenä. Hän oli samana vuonna toinen Tony Romingerin voittamassa Baskimaan ympäriajossa sekä voitti Clásica de San Sebastián -kilpailun yli minuutin erolla Claudio Chiappucciin. Hän voitti Yhdysvalloissa ajetun Tour DuPont -etappikilpailun 1993 ennen Lance Armstrongia. Kilpailun edeltäjän, Tour de Trumpin, hän oli voittanut 1990. Alcalá voitti aika-ajon Meksikon-mestaruuden 46-vuotiaana 2010 yli minuutin erolla toiseksi sijoittuneeseen Ignacio Sarabiaan. == Saavutuksia == Lähde: Cycling Archives, Cyclingbase ;1984 :Olympialaiset, maantieajossa 11:s ;1986 :Redlands Bicycle Classic, kokonaiskilpailussa toinen, prologin voitto :Coors Classic, 8. etapin voitto :Rocky Mountains Classic, 2. etapin (aika-ajo) voitto :Vuelta de Baja California, 4. etapin voitto ;1987 :Ranskan ympäriajo, kokonaiskilpailussa yhdeksäs, nuorten kilpailun voitto, mäkikirikilpailussa kolmas, 6. ja 16. etapilla toinen :Giro del Trentino, 1. etapin voitto :Coors Classic, kokonaiskilpailun, prologin sekä 1. ja 16. etapin voitto :Züri-Metzgete, toinen ;1988 :Italian ympäriajo, kokonaiskilpailussa 14:s :Ranskan ympäriajo, kokonaiskilpailussa 20:s, nuorten kilpailussa toinen ;1989 :Ranskan ympäriajo, kokonaiskilpailussa kahdeksas, joukkuekilpailun ja 3. etapin voitto :Meksikon ympäriajo, kokonaiskilpailun sekä 10., 11., 14. ja 15. etapin voitto :Tour de Monterey, 1. ja 2. etapin voitto :Züri-Metzgete, viides :Lombardian ympäriajo, neljäs ;1990 :Ranskan ympäriajo, kokonaiskilpailussa kahdeksas, 7. etapin (aika-ajo) voitto, 20. etapilla (aika-ajo) toinen, prologissa kolmas :Tour de Trump, kokonaiskilpailun, prologin ja 8. etapin voitto :Vuelta a Asturias, kokonaiskilpailun ja 1a -etapin voitto :Meksikon ympäriajo, kokonaiskilpailun sekä 7. ja 14. etapin voitto :Setmana Catalana de Ciclisme, kokonaiskilpailussa kolmas ;1991 :Baskimaan ympäriajo, 5a -etapin voitto :Tirreno–Adriatico, kokonaiskilpailussa kolmas :Liège-Bastogne-Liège, kuudes ;1992 :Clásica de San Sebastián, voitto : Tirreno–Adriatico, kokonaiskilpailussa toinen :Baskimaan ympäriajo, kokonaiskilpailussa toinen :Vuelta a Burgos, kokonaiskilpailussa toinen :Irlannin ympäriajo, kokonaiskilpailussa toinen : Setmana Catalana de Ciclisme, kokonaiskilpailussa kolmas, 3. etapin voitto :Lombardian ympäriajo, neljäs ;1993 :Tour DuPont, kokonaiskilpailun ja 11. etapin voitto :Critérium du Dauphiné Libéré, prologin ja 3. etapin (aika-ajo) voitto :Vuelta a Burgos, kokonaiskilpailussa toinen, 5. etapin voitto :Ranskan ympäriajo, 8. etapilla toinen ;1994 :Meksikon ympäriajo, kokonaiskilpailun ja 9. etapin voitto :Tour DuPont, prologin voitto ;2010 :Aika-ajon Meksikon-mestaruus == Lähteet == Luokka:Meksikolaiset maantiepyöräilijät Luokka:Vuonna 1964 syntyneet Luokka:Elävät henkilöt